### NN 87/2023 (28.7.2023.), I. dodatak Kolektivnom ugovoru za Lika ceste d.o.o.

KOLEKTIVNI UGOVORI

1368

Na temelju Zakona o radu (»Narodne novine« 93/14, 127/17 i 98/19) i Zakona o reprezentativnosti udruga poslodavaca i sindikata (»Narodne novine« 93/14 i 26/15),

NEZAVISNI CESTARSKI SINDIKAT, Širolina 4, 10000 Zagreb, zastupan po zamjeniku predsjednika Anđelku Kasuniću,

i

SINDIKAT PROMETA I VEZA HRVATSKE, Škendera Fabkovića 1/I, 10000 Zagreb, zastupan po predsjedniku Stjepanu Lisičaku (u daljnjem tekstu: Sindikat), s jedne strane,

i

LIKA CESTE d.o.o., Smiljanska ulica 41, 53000 Gospić, zastupane po direktoru Josi Vrkljanu

(u daljnjem tekstu: Poslodavac), s druge strane,

sklopili su 26. travnja 2023. godine u Gospiću

I. DODATAK KOLEKTIVNOM UGOVORU

Na temelju čl. 156. Kolektivnog ugovora sklopljenog 17. kolovoza 2022. godine Uprava društva Lika ceste i Nezavisni cestarski sindikat i Sindikat prometa i veza Hrvatske sklopili su ovaj I. dodatak Kolektivnom ugovoru.

Članak 1.

Dogovorom Sindikata i Poslodavca izvršiti će se povećanje osnovice plaće svakom radniku u iznosu od 5 % počevši od svibnja 2023. godine, kao bazni mjesec povećanja utvrđuje se travanj 2023. godine.

Odredba se primjenjuje za vrijeme trajanja Kolektivnog ugovora.

Članak 2.

Mijenja se čl. 44. st. 1. i to na način da se dodaje nova točka 2, a točka 2 postaje točka 3, točka 3 postaje točka 4, a točka 4 postaje točka 5.

2. s obzirom na starost radnika:

|  |  |
| --- | --- |
| – 30 – 40 godina starosti | 1 dan |
| – 40 – 50 godina starosti | 2 dana |
| – 50 i više godina starosti | 3 dana. |

Članak 3.

Mijenja se čl. 105. st 1. Kolektivnog ugovora na način:

Poslodavac će radniku za njegov rad isplatiti plaću koja se sastoji od:

– osnovne plaće utvrđene tarifom poslova, izražene u koeficijentima u omjeru 1,00 : 5,00, a za svakog radnika na način da se iznos osnovice (vrijednost koeficijenta) utvrđene odlukom Poslodavca pomnoži s koeficijentom radnog mjesta. Vrijednost osnovice se utvrđuje u iznosu od minimalno 335,73 €.

Dodaje se al. 2

– dodatak na plaću u iznosu od 66,36 €.

– stimulativnog dijela plaće, kada je on predviđen posebnom odlukom Uprave poslodavca, sukladno čl. 107.

– dodatka na plaću po osnovi radnog staža sukladno čl. 113.

(2) Prema ovom Ugovoru, plaćom se smatra bruto plaća radnika.

Članak 4.

Mijenja se članak 106. st. 1. na način:

Najniža osnovna plaća za najjednostavnije poslove vrijednosti koeficijenta 1 ne može biti manja od 700,00 eura bruto, a izračunava se tako da se pomnoži osnovica od najmanje 335,73 eura (najniža vrijednost koeficijenta) s najnižim koeficijentom za najjednostavnije poslove (koef. 1), te pribroji dodatak od 66,36 eura. Za koeficijente koji su ispod minimalne plaće dodat će se dodatak do visine minimalne plaće.

Članak 5.

Mijenja se čl. 115. st. 1. Kolektivnog ugovora na način da isti sada glasi:

|  |  |
| --- | --- |
| – za rad nedjeljom | 50 % |

Mijenja se čl. 115. st. 3. Kolektivnog ugovora na način da isti sada glasi:

Radnicima koji rade na sljedeće navedenim poslovima će se isplatiti naknada za efektivni rad u iznosu do 995,43 € godišnje neto, i to kao novčana nagrada za radne rezultate sukladno Pravilniku o porezu na dohodak. Može se isplatiti i naknada iznad neoporezivog iznosa kao oporezivi dodatak.

Poslovi na kojima će se isplatiti naknada u neto iznosu su:

|  |  |
| --- | --- |
| – vozači na strojevima preko 3,5 tona i strojari u zimskoj službi  (samo efektivni sati priznati od upravitelja cesta) | 2,70 € |
|  |
| – radnici (vozač, strojar, cestar) na pripremi, frezanju, čišćenju i polaganju asfalta | 1,60 € |
| (samo efektivni sati rada) |  |
| – radnicima na poslovima horizontalne signalizacije (samo efektivni sati rada) | 1,40 € |
| – radnici na čišćenju i posipanju nogostupa u zimskoj službi (samo efektivni sati priznati od upravitelja cesta) | 1,40 € |
| – radnici u zimskoj službi na posipanju ceste strojevima do 3,5 tone | 1,40 € |
| (samo efektivni sati priznati od upravitelja ceste). |  |
| – Dodaju se al. čl. 115. st. 3. i to: |  |
| – vozači na kamionima preko 3,5 tone kod prijevoza asfalta | 0,50 €/tona |
| – strojari na košnji i malčiranju (traktor) | 0,50 €/km |
| – strojari na košnji (unimog) | 0,70 €/km |
| – strojari na čišćenju ceste (unimog četka i sauger) | 0,70 €/km |
| – strojari na malčiranju bagerom | 2 €/sat. |

(4) Prigodna nagrada iz stavka 1. se može isplatiti i drugim radnicima do maksimalnog iznosa po odluci Uprave.

Članak 6.

Mijenja se čl. 129. i to na način:

Sukladno čl. 102. ovog Ugovora, na temelju odluke Uprave Poslodavca, radnicima se može isplatiti otpremnina kod odlaska u mirovinu u visini do maksimalno neoporezivog dijela otpremnine predviđenog važećim Pravilnikom o porezu na dohodak koji u ovom trenutku iznosi 1.327,23 € + minimalno 1.061,78 € oporezivo.

Članak 7.

Ovaj I. Dodatak kolektivnom ugovoru primjenjuje se od 1. svibnja 2023. godine i traje za vrijeme važenja Kolektivnog ugovora.

|  |  |
| --- | --- |
| ZA POSLODAVCA  Lika ceste d.o.o.  Direktor  Joso Vrkljan, v. r. | ZA SINDIKATE  Nezavisni cestarski sindikat  Predsjednik  Anđelko Kasunić, v. r.  NCS, Podružnica Lika ceste  Predsjednik  Ivica Uzelac, v. r.  Sindikat prometa i veza Hrvatske  Predsjednik  Stjepan Lisičak, v. r. |